ལོ་ལྔའི་རིང་ང་ཚོའི་རྒྱལ་ཁབ་ཀྱི་འཕེལ་རྒྱས་ལ་འཛམ་གླིང་སྐྱེ་བོ་ཀུན་གྱིས་དོ་ཁུར་བྱེད་ཅིང་།ཙུང་ལི་ལི་ཁེ་ཆང་གིས་གནང་བའི་སྲིད་གཞུང་གི་ལས་དོན་སྙན་སྒྲོན་ནང་འཁོད་པའི་གྲངས་གཞི་དེ་དག་ལས་རྒྱ་ཆེའི་མི་དམངས་མང་ཚོགས་ཀྱི་སྙིང་སྟོབས་རབ་ཏུ་འཕེལ་ཡོད།སྲིད་གཞུང་གི་ལས་དོན་སྙན་སྒྲོན་ལས་དུས་རབས་གསར་པའི་འཕེལ་རྒྱས་ཀྱི་འདུ་ཤེས་དེ་དཔལ་འབྱོར་འཕར་མགྱོགས་སུ་གཏོང་རྒྱུ་དོན་གཉེར་བྱེད་པ་ནས་དཔལ་འབྱོར་འཕེལ་རྒྱས་ཀྱི་སྤུས་ཚད་དོན་གཉེར་བྱེད་པར་བསྒྱུར་བ་མཐོང་ཐུབ།ལོ་ལྔའི་རིང་ང་ཚོའི་རྒྱལ་ཁབ་ཀྱི་དཔལ་འབྱོར་འཕེལ་རྒྱས་ཐད་བརྟན་ཐོག་ཡར་བརྩོན་མཐའ་འཁྱོངས་བྱས་ནས་དཔལ་འབྱོར་འཕེལ་རྒྱས་ཀྱི་རྒྱུན་རྣམ་གསར་པ་དང་འཚམ་པ་དང་།ཁོང་དུ་ཆུད་པ།སྣེ་ཁྲིད་བཅས་བྱེད་པ་དང་།བརྟན་པོའི་ངང་འཕར་བ་དང་།སྒྱུར་བཅོས་ལ་སྐུལ་འདེད།གྲུབ་ཆ་ལེགས་སྒྲིགདམངས་འཚོར་ཕན་འདོགས་པ།ཉེན་ཁ་སྔོན་འགོག་བཅས་ལ་སྤྱི་འདོམས་བྱེད་པ།སྤྱི་ཁོག་སྙོམས་སྒྲིག་རྒྱུན་ཆད་མེད་པར་གསར་གཏོད་དང་འཐུས་སྒོ་ཚང་དུ་གཏོང་བ།ཁུལ་ཁོངས་སྙོམས་སྒྲིག་སྟངས་འཛིན་གྱི་བསམ་ཕྱོགས་དང་བྱེད་ཐབས་གཏན་འཁེལ་བྱེད་པ་བཅས་བྱས་ནས་གནས་གཏན་འཁེལ་གྱི་སྙོམས་སྒྲིག་བྱེད་པ་དང་།གོ་སྐབས་དང་བསྟུན་ནས་སྙོམས་སྒྲིགགནད་འཕིགས་སྙོམས་སྒྲིག་བཅས་ལ་ཤུགས་སྣོན་བརྒྱབ་ཡོད།སེམས་ཤུགས་གཅིག་སྒྲིལ་གྱིས་སྒྱུར་བཅོས་ལ་སྐུལ་འདེད་གཏོང་བ་དང་།གྲུབ་ཆ་ལེགས་སྒྲིགསྒུལ་ཤུགས་སྣོན་པ་བཅས་བྱས་ཡོད།དེང་ལ་ཕན་ལ་ཕུགས་ལ་དེ་བས་ཕན་པའི་བྱ་ཐབས་ཧུར་ཐག་སྤྱད་དེ་མཁོ་སྤྲོད་ཕྱོགས་ཀྱི་གྲུབ་ཆའི་རང་བཞིན་གྱི་སྒྱུར་བཅོས་ལ་སྐུལ་འདེད་ནུས་ལྡན་བཏང་ཡོད།ལོ་ལྔའི་རིང་དཔལ་འབྱོར་མྱུར་ཚད་འབྲིང་སྟོད་ཡན་འཕར་རྒྱུ་རྒྱུན་འཁྱོངས་བྱས་པས་གྲུབ་ཆ་ལེགས་སྒྲིག་ལ་སྐུལ་འདེད་ཐུབ་ཡོད་ལ་དཔལ་འབྱོར་ཡུན་རིང་ལེགས་པའི་ཕྱོགས་སུ་འཕེལ་རྒྱས་འགྲོ་བའི་གཞི་རྩའི་ཁྱོན་རྒྱུན་ཆད་མེད་པར་སྲ་བརྟན་དང་འཕེལ་རྒྱས་འགྲོ་རྒྱུར་སྐུལ་འདེད་ཐུབ་ཡོད།